Avontuurland: Bekende en onbekende stories uit die verhaleskat van Helena JF Lochner | Protea Boekhuis
Avontuurland: Bekende en onbekende stories uit die verhaleskat van Helena JF Lochner
by Protea Boekhuis on Jul 31st, 2014 Tweet
Avontuurland is ‘n pragtige kinderboek met bekende en onbekende stories en pragtige illustrasies vir kinders uit die verhaleskat van Helena JF Lochner en was oorspronklik deel van ’n reeks van ses bundels, onder andere Kammaland, Kinderland, Kleuterland, Diereland en Storieland. Dit is lekker-lees stories vir voorlees aan jong kinders en selflees deur kinders in Graad 3 en hoër en is daarop gemik om die verbeeldingswêreld en avontuurlus van die jong kind te prikkel. Protea gaan dit weer publiseer in ‘n nuwer moderne baadjie om hierdie wonderlike stories aan ‘n nuwe generasie bekend te stel.
Die kleurvolle illustrasies is deur Chris Venter wat al ‘n ATKV-Kinderboektoekenning gewen het vir sy werk, gedoen.
Helena JF Lochner, die bekende skrywer van kinderboeke, gebore in 1892 en die grootste gedeelte van haar lewe ’n onderwyseres, is reeds in 1951 oorlede. Danie Botha het by geleentheid na haar verwys as “Afrikaans se Hans Christian Andersen”.
Mense vra lankal: Wat het van Helena Lochner se pragtige stories geword? Hoekom kry ‘n mens dit nie meer nie? Nadat die gewildste van alle Afrikaanse kinderskryfsters dood is, het haar boekies die een na die ander uit druk geraak en was nie meer verkrygbaar nie. Nou is die verhale wat kleuters destyds bekoor het weer vir die kinders van vandag beskikbaar.
Avontuurland deur Helena JF Lochner, met illustrasies deur Chris Venter
Cats: Afrikaans, Children, Fiction, South Africa
Tags: Afrikaans, Avontuurland, Children, Chris Venter, Diereland, Fiction, Helena JF Lochner, Kammaland, Kinderboeke, Kinderland, Kinders, Kleuterland, New Releases, Prenteboek, Protea, Protea Boekhuis, South Africa, Storieland
« Video: Fransjohan Pretorius gesels oor die Eerste Wêreldoorlog
Kom luister na Philip de Vos tydens vanjaar se De Malle BoekBazaar in Philadelphia »